
‘VROUWE JUSTITIE’ Y 
GOBIERNO TA CIEGO 
PA PROBLEMA SOCIAL 


TRAGEDIA TA INMENSO 


NA FALCON TA PAPIA 
DI DOS ‘LANCHA’ 
CU 17 PERSONA A 
SALI PA ARUBA 


ROBERT LAVEIST 
HAYA CULPABEL 
DI CONTRABANDA 
DI HENDE 


MINISTERIO DI 
TURISMO TA ANUNCIA 
CU E FASE 2 DI E 
PROYECTO DI BABY 
BEACH A FINALISA 

E 
situacion social na Aruba ta pasando den momentonan 
serio y delicado, ya cu Gabinete Wever Croes II, no tin 
un plan social efectivo pa atende cu cierto problemanan den 
comunidad pero tampoco a cumpli cu promesa haci for di 
2017, cu lo atende cu e problematica nan social. 
Den centro di Oranjestad tin varios persona ambulante cu no 
tin un luga fiho pa biba of keda mientras cu nunca e actual 
gobierno a stipula un maneho con e lo atende cu e tipo di 
hendenan aki, despues cu pa añanan largo, gobierno ante- 
rior di AVP, hunto cu e organisacion di comerciantenan den 
Oranjestad, esta Mambo, a atende cu e hendenan aki. 


A logra brinda ayudo na varios di nan pero desde cu gobi- 
erno a cambia na 2017, e gobierno di coalicion forma pa 
MEP, POR y RED, no a haci mucho esfuerso pa atende real- 
mente cu problemanan social cu tin. 


Unico parti cu gobierno actual a cumpli cu su vision cu el a 
presenta na pueblo votado den e ultimo dos proceso elec- 
toral tanto di 2017 como 2021, tabata di crea un depar- 
tamento di asuntonan social cu lo bay atende cu diferente 
problema social cu tin aki na Aruba. 
Wel ta gobierno no ta mira esaki ya cu pueblo mes no ta ni 
mira y tampoco sinti cu algo ta wordo haci concretamente 
pa atende y soluciona e situacion social delicado cu tin aki 
na Aruba, sigur despues di cantidad di medida cu a wordo 
introduci y cu a haci e grupo di hendenan cu poco entrada 
ainda mas grandi. 


Un ehempel di e situacion delicado cu tin, pa colmo ta den 
bista di ‘Vrouwe Justitie’ cu ta staciona dilanti di edificio di 
Corte na Oranjestad, ya cu tin un hende muhe ambulante, 
cu tin algun tempo caba “hospedando” riba e plasa dilanti 
di edificio di Corte tur dia. 
Durante dia por mira su persona cu su garoshinan, cu su 
pañanan den saco grandi of maleta, hasta e tin un stoel di 
oficina pa sinta y e ta descansa su curpa durante di merdia 
riba e bankinan di beton cu ta sirbi como baki di mata tambe. 


Den oranan di anochi of marduga ta bin haya e ambulante 
aki den e skina pabou di e porta principal di edificio di Corte, 
caminda e biento no ta supla asina fuerte riba su curpa y ta 
drumi na e sitio te ora cu e wordo lanta mainta pa personal 
di siguridad. 


Ta cosnan cu ta den bista di un instancia halto y caminda 
lo por atende e situacion aki cu Gabinete Wever Croes pa 
busca un solucion pa esaki pero pa colmo e gobierno tambe 
tin su ambulante fiel cu tur dia ta presenta na Plasa Padu 
Lampe, pa tuma su baño den awa di e fontein. 
Esaki ta algo cu sin duda ministernan mester a bira na varios 


ocasion ya cu e “badkuip” di e ambulante aki, ta practica- 
mente den e patio di edificio di Cocolishi pero ningun dia a 
mira cu un esfuerso a ser haci pa atende cu e persona aki y 
busca un solucion. 


Den caya Principal Gilberto Betico Croes, principalmente 
den centro di Oranjestad, tin varios ambulante den oranan 
di anochi buscando un luga pa tapa pa friu y algun creando 
problema pa varios negoshi ya cu gobierno no tin un maneho 
pa atende cu e problema social aki. 


‘Vrouwe Justitie’ y Gobierno ta ciego pa problema social 

I 
nformacionnan ricibi for di Venezuela, ta ser mustra cu entre 
diasabra anochi y diadomingo marduga, cuater lancha tabatin 
intencion di Sali rumbo pa costa di Aruba, pa hiba ciudadanonan 
Venezolano kendenan kier a bin traha aki na Aruba. Ta ser men- 
ciona den varios medio di comunicacion cu tin un ‘lancha’ cu a 
sali for di diasabra anochi laat, cu hendenan di El Hato, Santa Rita 
pa Aruba pero te cu ayera nochi, no tabatin ningun tipo di infor- 
macion riba e lancha aki. 


No tin indicacion cu el a yega costa di Aruba mientras cu e lancha 
aki no a bolbe bek pa e sitio di salida y ningun hende, tampoco di 
esunnan a bordo, a scucha algo for di salida di e lancha aki. 
Na mes momento ta ser mustra cu diadomingo marduga, tambe 
tres ‘lancha” a subi lama rumbo pa Aruba y esaki a sosode for 
di e zona conoci como Tumatey pero debi na mal tempo y lama 
bruto, dos di e lanchanan aki, a bira y bolbe pa e sitio caminda 
nan a Sali. 


E otro lancha cu a dicidi di sigui rumbo pa Aruba, ta ser sospecha 
lo ta esun cu a bay fondo pariba di Aruba caminda tres persona 
cu tabata a bordo di e lancha, a logra Sali for di lama cu bida 
mientras cu te cu ayera tardi, a recupera cuater curpa di esunnan 
cu tabata den e lancha y kendenan a perde nan bida. 


Pues loke e informacionnan aki cu ta bin for di Falcon ta mustra, e 
cu dos lancha cu ta ser calcula lo tabata carga den uno 7 persona 
y den un otro 10 persona, cu e dos lanchanan aki posiblemente 
a zink bay fondo di lama net pariba di Vader Piet. Tumando na 
consideracion cu tin tres sobreviviente y a recupera solamente 
cuater curpa, anto tin cu constata cu tin 10 persona cu ta perdi 
ainda den e lama bruto pariba di Aruba, caminda ta birando mas 
dificil pa haya e restonan mortal, ya cu ayera tambe lama na e 
sitio aki tabata hopi bruto y tabatin un biento fuerte suplando 
henter dia. 


Ayera a sigui cu control den e area di Vader Piet pa mira si lo 
tin mas curpa cu a ser treci canto pa e olanan fuerte pero no 
a descubri ningun curpa mas mientras cu na Falcon durante 
dos dia sigui, tin guarda costa ta buscando den awa teritorial di 
Venezuela riba e ruta pa Aruba, si nan ta logra mira algo concreto 
di e hendenan cu ta parti di e tragedia humano aki. 
Te cu ayera tardi na momento cu AWEMainta a tuma contacto c’un 
ciudadano conoci Falcon, el a confirma cu ainda no tin ningun 
indicacion di kico a pasa cu e dos lanchanan, caminda probable- 


mente e prome lancha cu a sali rumbo pa Aruba diasabra anochi, 
lo a bay fondo di lama rapidamente y mirando cu ainda tabata 
falta un distancia largo pa yega costa di Aruba, ta motibo cu no 
tin mucho pa bisa kico a pasa cu tur abordo. Un di e personanan 
cu a disparce den e tragedia aki, segun medio di comunicacion 
di Falcon lo ta Juan Hurtado Vargas di 34 aña, kende tin algun 
aña caba luchando pa haya sa e berdad tras di desaparicion di su 
tata, kende tambe a subi un lancha dia 17 di Maart di 2019 for 
di Tiraya rumbo pa Aruba y nunca mas a tende of mira algo di su 
tata. 


Su tata a perde hunto cu otro 17 tripulante cu a sali rumbo pa 
Aruba e tempo ey y kendenan te dia di awe no tin indicacion algun 
kico por a pasa cu nan! 


Riba e combinacion di foto por mira e sitio di e probabel salida di 
e dos lanchanan cu ta perde, cu ta di Tumatey di Estado Falcon. 


Tragedia ta inmenso 


Na Falcon ta papia di dos ‘lancha’ 
cu 17 persona a sali pa Aruba 

N 
o ta prome biaha e nomber di Robert Laveist ta wordo menciona cu e ta trece ilegalnan Aru- 
ba. Esey ta motibo cu Kustwacht tabata manera semper riba su lomba. Cada biaha cu e subi 
lama, tabata control’e. Y finalmente den e sucedido di dia 23 di maart a logra gar’e. 


Robert Laveist haya culpabel 
di contrabanda di hende 


Despues di tratamento 
di su caso ayera, a 
hay’e culpabel di trece 
ilegalnan Aruba. 
Esnan envolvi den e 
caso aki ta Robert 
Laveist, 
Reangelo 
Stamper 
y 
Ignacio 
Sarmiento. A acusa e 
trio aki di contrabanda 
di hende den luna di 
november, 2022 y otro 
na maart di e aña’ki. 
Den e caso aki e sra 
Johanna Salazar a bula 
na awa y a hoga. 


A haya tur tres culpabel 
y a condena Laveist y 
Stamper na cinco aña 
di prizon, manera fiscal 
a pidi. Y nan amigo 
Ignacio Sarmiento a 
haya tres aña y mey di 
castigo. 


Durante 
tratamento 
di e caso tur tres ta 
nenga y ta papia di un 
fabor cu a bay haci un 
señora, kende ta amiga 
di Laveist, na maart, 
2023. Pero e otro caso 
nan no tin nada di 
haber, segun declara- 
cion di e tres person- 
anan aki. 


Pero 
pa 
Fiscal 
no 
tabatin duda, pasobra 
tin declaracion di e 
capitan di Venezuela 
tambe. Esta esun cu 
a transporta Johanna 
Salazar riba lama pa 
entreg’e na Stamper cu 
mester a trece Aruba, 
unda nunca el a yega. 


Den e caso a bini cu a 
tira of Johanna na awa 
na un distancia di 1.3 
km leu for di Aruba. 

T 
he Casino at The Ritz-Carlton, Aruba ta anuncia cu nan 
lo tin un total di $30,000 na premionan cash durante 
nan 12 Days of Christmas cu ta cuminsa dia 15 di December 
te cu 26 di December. 


Pa participa ta hopi facil: cu cada 40 punto na slot machines 
y $20 Theoretical na weganan di mesa ta ricibi un ticket di 
rifa. Tur ticket di rifa ta bay den un tombola y for di 15 di 
December lo tin rifa tur dia te cu dia 26 di December cumin- 
sando pa 8.30pm. 


Holiday Bingo’s! 
Pa tur bishitantenan cu ta gusta hunga Bingo, lo tin e 
tremendo Holiday Bingo’s riba 24, 26 y 31 di December y 
dia 1 di Januari cuminsando pa 1:00pm. 


Cada dia tin $5,000 na premionan cash, door prizes y e 
Diamond Ball na $2,000 cash. Prijs pa carchi di Bingo ta 
$20, cu cada compra di dos carchi ta ricibi e di tres carchi 
completamente gratis. Tambe tin Bingo Hot Seats tur dia di 
Bingo pa 2:30pm unda tin $300 den premionan cash. 


Live entertainment: 
Tur diabierna y diasabra tin Live Entertainment di 10.00pm 
– 1.00am. Durante e dianan di fiesta lo tin presentacionnan 
special di diferente banda incluyendo gruponan di gaita riba 
23 y 26 di December. 


Tambe The Casino at The Ritz-Carlton, Aruba ta ofrece su 
Elevate Loyalty Program, unda su miembronan por disfruta 
di beneficionan unico na The Ritz-Carlton, Aruba incluy- 
endo estadia na hotel, Food & Beverage credit pa restau- 
rant renombra manera Casa Nonna New York y BLT Steak y 
tambe nan prestigioso Spa. 
The Casino at The Ritz-Carlton, Aruba ta conoci como e 
casino di mas luhoso unda su bishitantenan por experiencia 
su servicio personalisa, diferente weganan di mesa y un 
seleccion grandi di e ultimo slot machines. 


Pa mas informacion tocante e Elevate Tier Program y tur 
otro promocion pa luna di December por bishita The Casino 
at The Ritz-Carlton, Aruba su VIP Desk of por yama na 
527-2276/ 527-2277. 


The Casino at The Ritz-Carlton, 


Aruba su 12 Days of Christmas cu $30,000 na 
premionan cash ta cuminsa dia 15 di December! 

DI TODO UN POCO PA 
REFLEXIONA 


E 
topico di ultimo dianan ta loke a ser califica 
como e Atraco di Aña, esta e concierto di Ro- 
meo Santos. Berdad cu e promotor na Aruba, 
Krish Mathani no tin full culpa, pero como un no- 
bato e mester por acesora su mes pa expertonan 
legal. Unda den e contracto mester tin stipula- 
cionnan cu e artista y su hendenan mester atene 
nan mes n’esaki. 


N 
o por t’asina cu awor ta resulta cu e “homber 
grandi” tras di e gira aki ta un Venezolano 
narcotraficante grandi. P’esey e dicho “Dime con 
quien andas, te dire quien eres”. E placa cu Elite 
Productions a schiet voor p’e avion, ta perdi. 


P 
regunta grandi tras di tur e organisacion na 
Aruba ta, cu for di momento cu Romeo San- 
tos a yega Aruba diasabra atardi, por a sinti un 
nattigheid den declaracion haci pa Krish, unda e 
mes a admiti cu e ta sinti’e nervioso, pasobra e 
tabata sa caba kico ta pasando. E no tabata sin- 
cero cu pueblo. 


CENTRALE BANK VAN ARUBA 


BEKENDMAKING 


Ingevolge artikel 11 lid 2 van de Landsveror- 
dening toezicht kredietwezen (AB 1998 no. 16) 
(Ltk) deelt de Centrale Bank van Aruba hierbij 
mede dat zij op verzoek van FirstCaribbean In- 
ternational Bank (Cayman) Limited (FCIB) op 
26 oktober 2023 de aan FCIB verleende vergun- 
ning ex artikel 24 lid 1 van de Ltk om hier te 
lande middels een bijkantoor werkzaam te zijn 
als kredietinstelling, heeft ingetrokken. Deze in- 
trekking is ingevolge artikel 11 lid 2 van de Ltk 
op 8 december 2023 van kracht geworden. 


Oranjestad, 13 december 2023 


P 
a colmo tur hende tabata testigo di un demanda di e artista, esta e 
kier escolta policial. Ki ridiculo!! A resulta cu Mando Policial a duna 
un aviso negativo, pero asina mes, via di Oficina di Minister di Husticia, 
Rocco Tjon a haya dicho permiso. Y kende ta paga e overtime aki di e 
Unidad Motorisa, PUEBLO. Anto no tin placa!!! 


M 
escos tur e trabao cu Polis, Aduana a haci, ora cu e ekiponan a 
yega laat, mester a paga overtime. A yega momento cu Gobierno 
mester pone e Promotor of Organisacion di un evento asina, paga tur e 
extranan cu Pueblo tin cu paga. No por sigui asina. 


D 
ushi, ora un Gobierno Socialista ta dicidi despues di introduci BBO 
na frontera y un minimum salario pa tur Director di NV of VBA awor 
atrobe subi gasto pa comerciante y doño di trabou cu aumento di sala- 
rio minimo. Esaki lo causa inflacion y e aumento di gastonan lo ser pasa 
p’e consumidor cu actualmente tin cu conta cu un Servicio na Defensa 
di Consumidor parcialmente inactivo. 


A 
sina Gobierno ta sigui hinca man den cartera di comerciante y di 
consumidor. Parce cu e virus di Madurismo procediente di Venezu- 
ela a coy curpa di Gobierno MEP-RAIZ. Of eleccion adelanta ta na ca- 
minda, partiendo regalo pa gaña votado. 


P 
or ta cu MinPres Evelyna Wever-Croes no ta of no KIER compronde 
Hulandes. Ata Hues a dicta den un caso gana pa Anouk Balentina, 
unico candidato pa bira Mediador di Gobierno, pero e Gobierno aki sigur 
no kier, cu NO MAG OPERA MAS e incinerator na dump Parkietenbos. 
Punto. Y awor ta bypass Raad van Advies pa OK 1.2 miyon pa un incin- 
erator nobo sin atrobe conseho tecnico drechi di DTI, DOW y DNM pa cu 
e ekipo nobo? A bypass Raad van Advies pasobra Raad van Advies lo a 
duna conseho negativo pa hopi inversion cu kier haci. 


>>> 

P 
or compara esaki cu un pashent cu a bay dokter di cas 
pa un problema medico. Dokter di cas ta duna conseho 
pa bay specialista. Specialista ta constata necesidad di un 
operacion y den consulta cu chirurg ta opera pashent. Loke 
Gobierno ta haciendo ta ekivalente na dokter di cas bypass 
specialista y manda straight pa chirurg opera sin sa si esaki 
berdaderamente ta bay soluciona e problema medico. 


N 
os ta orguyoso di mira unda nota e.o. bandera di Aruba. 
Asina p.e. Aruba tin un compania di aviacion, Aruba Air- 
lines, pero cu no tin sede na Aruba, pero mas bien na Miami, 
for di unda e ta haci vuelonan charter pa diferente ciudad di 
Cuba, e ta bula pa Nicaragua, Guyana, y ultimamente tam- 
be ta bula pa Haiti y pa otro pais den Centro America y Ca- 
ribe. Su personal di cabina ta nos hendenan Arubiano. Paki- 
co e compania aki, no ta bula for di Aruba? Pakico p.e. awor 
hasta Surinam Airways ta bula for di Surinam pa Miami, via 
Aruba? 


U 
ltimo dianan por a mira presencia di Minister Plenipoten- 
ciario, Ady Thijssen na Aruba, y ta ser bisa pa un bishi- 
ta di trabao. Por mire ta reuni cu diferente Minister, siendo 
cu tipo di reunion aki por wordo haci “face to face’, cu nos 
sistema di comunicacion. Cu sigur ta mas barata, cu un pas- 
ashi pa 2 anto den First Class di KLM, unda por e cantidad di 
biña cu e kier. E hendenan aki ta haci nan mes ridiculo. 


R 
ealisa cu nos propio problemanan ta grandi, ta con por 
tin espacio pa yuda soluciona di otro? P.e. mira nos pais 
bisiña, Venezuela, unda tin problema social masha grandi 
mes. Nos mester sigui vigila Colombia tambe, unda Presi- 
dente Petro ta haciendo un desaster. Awor e ta ser investi- 
ga, unda el a campana cu placa di narcotraficante. Na Aruba 
tambe partidonan politico tin cu informa e.o. Conseho Su- 
premo Electoral for di unda nan ta haya nan fondo pa cam- 
pana. 


P 
artido RAIZ a organisa un rifa pa recauda fondo rifando 
un auto electrico. Te awe e ganado no ta conoci. Dicon? 
Directiva di Partido RAIZ no a duna cuenta tampoco, siendo 
e number ta bendi. Pakico e ganado no a presenta ainda? 


D 
ia 28 di mei 2014, tur sindicato na Aruba a firma un acu- 
erdo cu Gobierno pa cambio di edad di pensioen. Re- 
cientemente sindicato STA a manda un carta pa Directora 
General di APFA, Sheila van Veen, unda varios pregunta a 
ser haci. STA a desea di haya un contesta prome cu fin di 
aña. Loke no a sosode ainda. Pueblo tambe kier sa e con- 
testanan. 


R 
ecientemente un Hues (Arubiano) a bati man di Mando 
Policial, cu ta nenga di ehecuta un veredicto pa tuma 
bek den servicio e agente policial EFA Maduro. Un polis cu 
a keda terorisa pa e.o. Mando Policial riba orden di Recur- 
so Humano, cu no tin nada humano cu nan. A bira tempo cu 
si un departamento gubernamental y/of compania priva no 
cumpli cu veredicto di Corte, cu mester tin forma pa persigui 
esnan responsabel di no kier cumpli y ta kere cu nan ta para 
riba ley. E biaha aki e Hues a ordena ehecucion di e veredic- 
to di inmediato, pero no a pone p.e. un dwangsom, si keda 
sin cumpli. 


L 
oke nos a haya pa comparti: Ya vienen llegando los Reyes 
y ser llaman: Comprar, Gastar y Malgastar. 
Si mira rond, e aña aki no tin locura pa cumpra un kerstboom, 
pakico: No tin placa. Te hasta tin negoshi a cuminsa ofrece 
50% di descuento, pa sali for di nan kerstboom. Klapchi lo 
bira mescos, NO TIN PLACA 

P 
a aña 2024 lo no tin cambio den e tarifa di inkomsten- 
belasting y loonbelasting. Manera conoci e mesun tarifa 
cu ta valido pa inkomstenbelasting ta valido tambe pa loon- 
belasting. E tarifa aki ta hopi importante tanto pa persona 
priva, doño di trabou y comerciante cu tin empresa propio 
(eenmanszaak). 


Pa loke ta e suma liber di impuesto, esaki ta keda Afl. 30.000. 
Esaki ta nifica cu si e entrada fiscal ta Afl. 30.000 of menos 
pa aña, e persona no ta paga inkomstenbelasting of loonbe- 
lasting den aña 2024. 


Tarifa di inkomstenbelasting/loonbelasting 2024 
E tabel di tarifa di inkomstenbelasting/loonbelasting 2024 
ta como lo siguiente: 


Con ta haci e calculacion di impuesto? 
Aki ta sigui un splicacion di e forma cu ta calcula e suma di 
impuesto. 


• Prome cu aplica e tabel pa calcula e suma di impuesto 
mester deduci e suma liber di impuesto (belastingvrije som) 
di Afl 30.000. 
• Na final ta haci e suma di impuesto cu a wordo calcula, un 
suma cera. 


Ehempel: 
Entrada fiscal pa aña: 
Afl. 65.432 
Suma liber di impuesto: Afl. 30.000 -/- 
Entrada riba cual ta aplica e tabel: Afl. 35.432 - mira cate- 
goria di entrada nr. 2 Kita suma di kolom I (categoria 2) 
Afl 34.930 -/- 
Saldo: 
Afl. 
502 


Impuesto riba Afl. 34.930 segun kolom III (categoria 2): 
Afl. 3.493,00 Impuesto riba Afl. 502 - 21% segun kolom IV: 
Afl. 
105,42 
Suma total di impuesto: Afl. 3.598,42 
Inkomstenbelasting of loonbelasting cu mester paga 
Afl. 
3.598 (pa aña) 


Departamento di Impuesto tin un calculator den forma di 
un MS Excel file, cual e contribuyentenan por uza pa calcula 
e suma di inkomstenbelasting of loonbelasting automatica- 
mente. E file aki yama ‘Calculator IB-LB 2024’ y por baha 
esaki di su website impuesto.aw. 


Ta importante pa un y tur, specialmente e doñonan di trabou 
cu tin cu prepara payroll di nan empleadonan durante aña 
2024, pa aplica e tabel di tarifa di inkomstenbelasting y 
loonbelasting corectamente. 


No tin cambio di tarifa di inkomstenbelasting 
y loonbelasting pa aña 2024 


E suma liber di impuesto ta Afl. 30.000 

D 
iamars mainta Minister di Turismo y Salud Publico sr. 
Dangui Oduber conhuntamente cu CEO di Aruba Tour- 
ism Authority (ATA), sra. Ronella Croes, tambe parlamenta- 
rio, sr. Alvin Molina, y e representante di San Nicolas Busi- 
ness Association, sr. Errol De Freytas, a hiba algun palabra 
den e conferencia di prensa pa e proyecto di “Baby Beach”. 


E conferencia di prensa tabata pa anuncia cu e “Fase 2” di 
e Masterplan pa e area di Sereo Colorado a wordo finalisa. 
Den e masterplan di Seroe Colorado, e proyecto nan manera 
Baby Beach y Rodgers Beach lo haya nan “upgrading” y cu 
esaki a haci un inversion importante pa Aruba, cu lo haci un 
impacto grandi pa e districto di San Nicolas. 


Fase 2 a consisti di un construccion di parkeo completa- 
mente nobo, bunita landscaping, tambe un turtle wall nobo, 
unda a hala esaki mas atras y yena e area cu santo blanco 
pa asina haci e area di beach mas grandi y tambe a recon- 
strui e trapi di Baby Beach cu tabata deteriorando. A inclui 
iluminacion, landscaping y tambe sistema di irigacion. 


E Fase 2 di e proyecto aki ta pa eleva henter e area rond di e 
playanan di Baby Beach pa asina nos localnan y turistanan 
por disfruta di dje. 
Pronto, dentro di e prome kwartaal di aña 2023, gobierno 
lo anuncia e destaho publico di Fase 3 di e proyecto. Den 
e fase aki lo renoba e 2 tennis court, tambe lo traha riba 
un court multifunctional cu por wordo uza pa por ehempel 
beach tennis, beach volley, beach soccer y otro tipo di 
deportenan. E gazebo memey di e tennis courtnan lo bira 
un restaurant y lo bay tin bañonan publico pa tur bishi- 
tante. Lo pone tambe dos kiosco caminda hende por pasa 
cumpra cuminda y/of bebida. E meta ta pa e kiosconan aki 
refleha e cultura Arubano y bende cumindanan cu ta tipico 
den e area di Caribe. 


Minister Dangui Oduber ta enfoca cu turismo ta e driver 
di nos economia y p’esey su maneho ta pa sigui desaroya 
cu embeyecemento den un manera sostenibel y alabes 
teniendo na cuenta e importancia di conserva nos natura- 
lesa. 


Minister Oduber ta gradici ATA, DOW, DIP pa e bon coop- 
eracion pa por sigui cu e bunita proyecto pa San Nicolas y 
duna un balor agrega na producto Aruba. 
Finalmente Minister Oduber ta hopi satisfecho di mira con 
su vision ta cristalisando. Un vision sin accion no ta un 
vision. 


Ministerio di Turismo ta anuncia cu e 
fase 2 di e proyecto di baby beach a finalisa 

R 
iba 1 di januari 2021 Buki 2 di e Codigo Civil di Aruba 
a drenta na vigor y esaki a trece cambio den e posicion 
legal di e Aruba Vrijgestelde Vennootschap (AVV). Camara 
di Comercio y Industria Aruba (KvK) kier a informa e AVV’s 
riba e consecuencianan di e cambionan aki. Te cu 2 di janu- 
ari 2024, tur AVV’s por sigui opera. Despues di 2 di januari 
2024, esaki no lo ta posibel mas. Pa es motibo, KvK ta urgi 
tur AVV’s (activo) pa percura pa converti e compania den un 
otro entidad legal no mas tarda cu 2 di januari 2024. 


Tur AVV’s mester wordo converti den un otro entidad legal 
pa por sigui opera 
Tur AVV’s por wordo converti den un otro entidad legal te cu 
2 di januari 2024. Despues di e fecha aki, no por converti un 
AVV mas den un otro entidad legal. Pa converti un AVV den 
un otro entidad legal, por acudi na un notario pa cambia y 
adapta e articulonan di constitucion di e compania. Alabes, 
desde e introduccion di Buki 2 di e Codigo Civil di Aruba, 
ningun otro compania por wordo converti (‘omgezet’) mas 
den un AVV of wordo estableci (‘opgericht’) como un AVV. 


Consecuentemente, tur AVV’s cu no wordo converti den un 
otro entidad legal, no mas tarda cu 2 januari 2024, lo wordo 
disolvi. Actualmente KvK ta den preparacion pa disolve enti- 
dadnan legal, incluyendo e AVV’s, cu no ta cumpli cu nan 
debernan legal, of cu ta inactivo. Disolucion di e AVV’s lo ta 
un prioridad di KvK. 


Disolucion di AVV’s door di KvK 
KvK tin un obligacion legal pa disolve un entidad legal si dos 
of mas di e condicionnan aki ta aplicabel (articulo 25 di Buki 
2 di Codigo Civil di Aruba): 
• No a cumpli cu e contribucion anual (‘jaarlijkse bijdrage’) 
na KvK pa un periodo di por lo menos 1 aña; 
• No tin director di e compania registra na KvK pa un periodo 
di por lo menos 1 aña, of tur e dirigentenan (‘bestuurders’) 
cu ta registra a fayece of no ta disponibel na e adres registra 
na KvK pa un periode di por lo menos 1 aña; 


• E entidad legal no ta disponibel (‘niet bereikbaar’) na e 
adres registra na KvK; 
• E entidad legal no a cumpli cu e obligacion legal di depone 
e cuenta anual (‘jaarrekening’) na KvK pa un periode di por 
lo menos 1 aña; 
• E entidad legal no a cumpli cu e obligacion legal di depone 
su registro di accionistanan (‘aandeelhoudersregister’) pa 
un periodo di por lo menos 1 aña; 
• Solamente si ta aplicabel: no a cumpli cu e obligacion legal 
di registra un representante legal (‘wettelijk vertegenwoor- 
diger’) di e compania na KvK pa un periodo di por lo menos 
1 aña. Fabor di tuma nota cu tur AVV’s tin e obligacion di tin 
un representante legal registra na KvK na tur momento. 
Disolucion di AVV’s door di Corte di Prome Instancia 
Despues di 2 di januari 2024, Corte di Prome Instancia di 
Aruba lo por disolve e AVV, pa motibo cu e articulonan di 
constitucion no ta conforme ley, ya cu esakinan mester a 
wordo adapta pa converti e AVV den un otro entidad legal. 


Disolucion boluntario di un AVV 
Si no ta desea di continua cu un A.V.V., KvK ta recomenda pa 
considera disolucion boluntario por medio di un resolucion 
di disolucion (‘ontbindingsbesluit’) di e reunion general di 
accionistanan (‘Algemene Vergadering van Aandeelhouders/ 
ava’). 


Si tin cualkier pregunta of ta desea mas informacion of asis- 
tencia encuanto AVV’s, por tuma contacto libremente cu KvK 
na e-mail: ginny@arubachamber.com of na tel.: 582-1566, 
ext. 346. 


KvK ta informa: 


Tur AVV’s por wordo converti den un otro 
entidad legal te cu 2 di januari 2024 

S 
honnan, siman pasa diabierna 8 di december, e unico y mundialmente famoso 
Domino Square Garden a keda c’un capa diki diki di pluma, despues cu e conoce- 
do trabuconan di domino, esta Biba Lekker DT bou guia di captain Trimon, a ranca de 
laatste un pluma for di e ekipo nobis nobis titula Pluma Gang DT! Esnan cu alergia pa 
pluma a keda scupi, tosa, nister, y grawata so di tanto pluma cu tabata circula rond. 
Anto cos a cuminsa fuerte prome cu e famoso halftime di Domino Square Garden, 
e unico halftime na mundo caminda un y tur ta haya snacks completamente gratis! 
Pluma Gang a bati hala sali cu forsa y den no-time a bay dilanti cu 6-2. No mucho rato 
despues, Pluma Gang ta avansa sigui dilanti cu 7-4, pero kico a bay fout precies, si ta 
hala di manteca Pluma Gang a uza, no ta precies conoci, pero manera un fli sin rabo 
e gang cu pluma a cuminsa perde haltura. Biba Lekker ta drenta halftime cu score 
convenciente di 11-8. 
Despues di a smaak boca, e bataya a sigui, pero ni kico e gang cu pluma a purba, ya 
captain Trimon tin e timon dje barco duro wanta caba rumbo pa Puerto Victoria. Sin 
bira wak atras, Trimon ta sigui guia su ekipo te na un triunfo aplastante di 21-14! 
Pues si biaha pasa Pluma Gang a sa di demostra di ta “hoor erbij”, den e liga di Biba 
Lekker si nan a siña canta een toontje lager manera puyito ... Shonnan, keda pendi- 
ente pasobra otro aña nan lo ta bek duro. 


C 
u sosten y apoyo di S.E. Minister di 
Enseñansa y Deporte Endy Croes, 
Stichting Sportsubsidie Aruba y Lotto pa 
Deporte e Teamnan Nacional di Beach Vol- 
leyball di Aruba a sali pa Santo Domingo 
unda nan lo bay competi den “U-23 Beach 
Volleyball y den e “Final Beach circuito di 
NORCECA 2023”. 
E paisnan cu ta den e competencia aki 
ta Republica Dominicana, Canada, Cuba, 
Costa Rica, Merca, Bermuda, St. Kitts & 
Nevis, Nicaragua, El Salvador, Anguilla, St. 
Vincent & Grenadines. 
E disciplina di e deporte di beach volley- 
ball ta hopi importante, tanto p’e atle- 
tanan y Aruba pasobra door di competi n’e 
torneonan aki, Aruba lo acumula “ranking 
points”.Cu e puntonan aki Aruba ta 
sigura continuacion pa por sigui competi 
den 2024. Den e torneo aki ta competi 
e atletanan Gregory de La Cruz, Joshua 
Hoepelman, Vladimir Solovey, Thelion 
Coutinho. Entrenador ta Elmerlindo Robles 
de Medina. Bao guia di e entrenador, e atle- 
tanan a train cu hopi dedicacion y deter- 
minacion. P’e desaroyo di e atletanan aki e 
competencianan internacional ta un opor- 
tunidad unico y un necesidad pasobra debi 
na e competencianan aki e atletanan por 
sigui desaroyo pa un nivel mucho mas 
halto den beach volleyball. 


Aruba Volleyball Association y tur su miem- 
bronan ta desea e atletanan aki tur clase di 
exito. 


Grupo di atleta hoben 
di beach volleyball 
den competencia na 
Republica Dominicana 


Pluma a spart Lekker asina den domino! 

D 
ialuna Parlamento a trata e ley di Presupuesto Supleto- 
rio. Esaki tabata e ultimo reunion publico pa loke ta trata 
e leynan di Presupuesto Supletorio pe aña 2023. Diferente 
raportnan di CAft, IMF, EBA y CBA a subraya cu presupues- 
to 2023 tabata cumpliendo cu e normanan, a wordo entrega 
na tempo, ta declara cu economia ta bayendo bon, cu clima 
di inversion ta e miho den Caribe, y cu e economia y finansa 
na Aruba ta riba hopi bon caminda. For di akinan sigur mi 
kier a felicita gobierno pero sigur tambe tur profesional cu a 
traha duro pa pone tur rapport, documento, verslag y e ley 
hunto pa asina por a completa e ciclo di e presupuesto 2023 
exitosamente. 


Mocion entrega pa baha e prima di pensioen di nos gran- 
dinan 
Durante e reunion publico sr. Marco Berlis a presenta y 
entrega un mocion pa e prima di pensioen di AZV wordo 
baha. Den su discurso sr. Berlis a expresa cu e economia di 
Aruba ta mehorando, e fondonan social di nos pais tin over- 
schot y ta stabil y cu e grandinan mester sinti e efectonan 
positivonan aki. 


Como cu nos pensionadonan ta esnan cu ya a aporta henter 
nan bida na nos finansa y economia, ora cu oportunidadnan 
presenta pa yuda nos pensionadonan, nos mester por realisa 
esaki. E mocion a gosa di un conseho di votacion positivo di 
parti minister Dangui Oduber, cu a declara cu nan ta sonde- 
ando y lo ta bay ta trahando riba e deseo di e mocion aki. 


Mocion pa yuda nos grandinan a wordo rechasa pa AVP, 
MAS, Accion21 y Gerlien Croes 
Pa motibonan incomprendibel oposicion hungando otro 
wega politico, menos sr. Santos do Nascimento, a vota 
contra e mocion aki. Un mocion cu sigur lo por yuda nos 
grandinan tin mas espacio financiero y gosa di mas placa 
den nan cartera. Gerlien Croes cu a demostra di hiba un 
politica destructivo sin contenido, tambe a vota contra sin 
mustra un crenchi berguensa. Gerlien ta hunga un politica 


den cual e ta simplemente bisa cu tur loke gobierno haci ta 
malo y ta vota absolutamente tur cos, aunke nan ta bon pa 
pueblo.”Gerlien ta parce di ainda no por encontra su propio 
identidad politico ainda,” y keto bay ta uza strategia AVPista 
cu ta afectando su credibilidad enormemente. 


Mocion na beneficio di nos grandinan por bira un realidad 
na 2024 
Mirando cu e mocion presenta pa sr. Marco Berlis a disfruta 
di un stemadvies positivo, nos grandinan lo por wak e efecto 
di esaki caba den 2024. Minister sr. Dangui Oduber a vocifera 
cu e lo sondea y haci tur esfuerso pa por haci e mocion aki 
un realidad. Den e reunion publico di dialuna minister Dangui 
Oduber tambe a expresa cu e lo subi e pensioen di nos gran- 
dinan un biaha mas pa 2024 cu 3%. Esaki lo ta di cuater 
biaha cu minister Dangui Oduber lo ta subiendo pensioen pa 
nos grandinan. 


Como Parlamentario sr. Marco Berlis ta aporta cu solu- 
cionnan concreto pa nos grandinan cu merece solamente e 
miho. Sr. Berlis lo ta pendiente pa wak con e desaroyo di e 
mocion aki lo cana y concretisa su mes y lo update pueblo 
riba cualkier novedad. 


Parlamentario Marco Berlis (MEP): 


Marco Berlis a entrega un mocion pa baha e prima di pensionado 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
iamars, 12 december 2023, nos a inicia cu tratamento di 
presupuesto di Pais Aruba pa aña 2024. Nos a cuminsa 
trata presupuesto di Ministerio di Husticia y Asuntonan So- 
cial, Ministerio di Enseñansa y Deporte y Ministerio di Eco- 
nomia, Comunicacion y Desaroyo Sostenibel. Mirando e can- 
tidad di pregunta y remarkenan cu Parlamento a haci na e 
ministernan corespondiente, nos no a logra termina prome 
tanda. Solamente ministernan Rocco Tjon y Endy Croes a 
logra contesta e preguntanan cu nan a haya den e prome 
tanda. 


Durante mi prome tanda mi a trata un biaha mas un dossier 
cu desde cu mi ta den Parlamento mi a papia di dje, a urgi 
gobierno pa dun’e atencion y awe e la bira un realidad esta 
e renobacion y ampliacion di Sint Aloysius School na Noord. 


Desde october e aña aki nos muchanan ta bek den nan 
school den cura di misa na Noord. Lastimamente no tur cos 
ta cla ainda y tin cos ainda pa drecha. Hasta tin daño di 
yobida constata na un parti nobo di e school. Algo cu sigur 
ta incomprendibel pa un school of parti di dje cu recien a 
keda drecha of traha. 


P’esey mes mi a pidi Minister Croes pa duna un update y 
indica pa ki tempo e school lo ta cla completamente, dunando 
atencion na tur e puntonan di preocupacion. Minister a 
informa cu enberdad tin inkietudnan manera lekkage y 
trabounan pendiente pa finalisa manera verf di e gymzaal. 
Minister Croes a subraya cu e ehecucion di e proyecto ta 
den man di SKOA y cu Gobierno a duna e suma necesario pa 
realisa e trabou den forma di subsidio. Mirando e desaroyo 
na finalisacion di e proyecto Gobierno a tuma un experto 
den servicio pa haci e supervision necesario pa indica kico 
tur mas tin di haci of keda coregi pa percura cu e school ta 
keda cla responsablemente. 


Sigur mi a subraya e hecho cu na tur momento nos mester 
garantisa cu e tiki placa cu nos tin pa inverti den manten- 
cion, renobacion y construccion di schoolnan pa esakinan 
tuma luga debidamente accentuando mas cu claro nan 
durabilidad. 


Mi ta contento cu Sint Aloysius School a keda renoba y 
amplia y mi ta convenci cu Minister Endy Croes y SKOA lo 
percura pa termina cu tur trabounan pendiente y tambe lo 
laga haci e reparacionnan necesario unda cu esaki ta nece- 
sario. 


Parlamentario Shailiny Tromp-Lee (MEP): 


Mi ta sigui duna atencion na e 
proyecto di Sint Aloysius School 

D 
ialuna 11 di December, Parlamento a aproba e presu- 
puesto supletorio 2023 cu 11 voto na fabor di MEP y 
RAIZ y 9 voto contra. Esaki ta e di dos cambio riba presu- 
puesto supletorio pa 2023 cu a wordo haci. Prome Minister 
Evelyn Wever-Croes a gradici e Departamento di Finansa, 
DWJZ y tur otro departamento, cu ta yuda cu e maneho y 
ehecucion financiero y a prepara e documentonan pa asi- 
na e Presupuesto Supletorio a wordo trata tempran y cu un 
surplus. 


Prome Minister a gradici tambe coleganan Minister, kend- 
enan cu disciplina y determinacion, hunto a logra pa e 
hecho historico di nos pais ta un realidad, cu un surplus. 
Ministernan di Gabinete Wever-Croes ta para pa bon gober- 
nacion, y un finansa publico saludabel. Contario na e gabi- 
nete Eman, e Gobierno aki a fiha un rumbo y ta kere cu nos 
pais merece miho cu un finansa publico na orden. Y esaki ta 
e maneho y meta di cada minister di Gabinete Wever-Croes. 


Principalmente, Prome Minister ta gradici Minister di Finansa, 
Xiomara Maduro, cu sigur no tin’e facil den e desaroyonan di 
nos pais pero cu e vision cu e ta aplica, ta logrando. 


Sin laga afo e comunidad di Aruba, Premier ta gradici henter 
pueblo di Aruba pa e confiansa brinda den Gabinete Wever- 
Croes pa haci e trabou un biaha mas y demostra cu Gobierno 
a cumpli y ta cumpliendo. 


Prome Minister a remarca cu e presupuesto aki ta refleha 
recuperacion di Aruba y no por kere cu algun Parlamentario 


ta contra di e ley aki. Por ripara cu nos turismo a crece y a 
trece mas entrada cu nos a premira; nos economia a crece y 
a genera mas entrada cu nos a premira. 


Aruba a conoce inversionnan cu no a bin ranca for di lomba 
di pueblo manera oposicion ta insinua. For di e documen- 
tonan cu tur Parlamentario a haya, nan por a lesa cu parti di 
e inversionnan aki a bin for di Agio. Ora cu Gobierno a emiti 
bonds pa por presta placa, e cumpradonan kier a sigura cu 
nan ta haya e bonds pa cua motibo nan a ofrece mas di loke 
cu Gobierno a pensa cu nan lo tawata kier a ofrece. E inver- 
sionistanan tin confiansa den Gobierno di Aruba y kier ta 
parti di recuperacion y hasta ta dispuesto pa paga mas. 


“E placa aki ta bin pasobra nos economia a crece. Turistanan 
a bin y nan a trece mas placa aden. Y nos a inverti e placa 
aki. Door di crecemento di turismo, Triple A por a duna mas 
dividendo cu tambe a contribui na e ‘meevallers’ y a trece 
50+ miyon florin adicional. Danki na esaki, por a presenta 
na Parlamento 29 miyon extra pa inverti na proyecto e aña 
aki. 


Danki na Fraccion di MEP y RAIZ, awor Gobierno por realisa 
inversionnan den enseñansa; den speelplaats, den MAVO 
na Paradera. Inversionnan den siguridad; post nobo pa 
Brandweer. Inversion den oficinanan pa Parlamentarionan. 
Mas computer pa digitalisa servicio di Gobierno. Inversion 
den cuido di nos grandinan; Placa pa trahadonan di SABA y 
cuido di nos grandinan. Mi ta gradici e Parlamentarionan aki 
pa e sosten”, Prome Minister di nos pais a termina bisando. 


Danki na Fraccion di MEP y RAIZ a aproba e presupuesto supletorio 2023 


Gobierno por realisa inversionnan grandi pa nos pais 


Pronto un scol mavo na Paradera 

D 
urante di e tratamento di e Segundo Cambio di Presu- 
puesto 2023 den Parlamento, Minister di Finansa Xio- 
mara Maduro a enfatisa cu tin pruebanan suficiente cu e 
maneho financiero di Pais Aruba ta riba bon caminda. 


Economia di Aruba ta recuperando 
Apenas tres aña despues di e pandemia mas grandi na mundo, 
Aruba su economia a cuminsa recupera grandemente. Den 
region Caribe, Pais Aruba ta e Pais cu su economia mas a 
wordo afecta, ya cu e unico fuente di entrada di turismo a 
cay afo. Hulanda a brinda nos Pais ayudo financiero y hunto 
cu e trabou duro di profesionalnan Arubiano a logra stabilisa 
y recupera nos economia mas lihe cu a wordo pronostica. 


Resultadonan financiero positivo 
E mandatario ta enfatisa cu e rapportnan di tanto insti- 
tutonan financiero internacional manera International 
Monetary Funds (IMF), rating bureaunan Fitch y Standard 
& Poor’s y tambe di instituto local manera Banco Central 
di Aruba, ta contene resultadonan positivo cu ta mustra e 
progreso economico y financiero di Aruba. Tur e rapportnan 
aki ta publico y por lesa nan riba website di gobierno.aw 


Balora esfuerso Arubano 
Den su presentacion den Parlamento Minister Xiomara 
Maduro a trece dilanti cu e evaluacion positivonan aki di 
Aruba ta e resultado di trabou duro di nos profesionalnan 
cu ta kere y stima Pais Aruba. ‘No tin ningun otro hende 
cu por stima nos Pais mas cu nos mes. Historia a demostra 
un bes mas cu Aruba ta un baranca resiliente y cu hunto 
nos por traha na bienestar y progreso di nos Pais,’ tabata 
palabranan di e mandatario. 


Aruba su finansa ta riba bon caminda 
Apesar cu parlamentarionan den oposicion ta trata di 
malinforma nos comunidad durante e tratamento di e 
Presupuesto 2023, e rapportnan financiero di institutonan 
financiero internacional y local ta demostra otro. E manda- 
tario ta enfatisa cu e ta maneha e finansa publico di Pais 
Aruba cu seriedad y disciplina. Como Pais nos mester duna 
reconocimento y yama danki na tur nos profesionalnan di 
e Departamentonan di Gobierno, Parlamento, Conseho di 
Minister y den comunidad en general. Danki na e esfuer- 
sonan haci, awe e finansa publico di Pais Aruba riba un bon 
caminda y Aruba ta keda un baranca resiliente. 


Minister di Finansa Xiomara Maduro: 


Resultado positivo di rapportnan financiero ta demostra 
Aruba su disciplina y seriedad den maneho financiero 


Danki na e esfuerso di profesionalnan Arubano, Aruba ta keda un baranca resiliente 

S 
ETAR ta orguyoso pa anuncia e apertu- 
ra oficial di su Conexion Center na Seroe 
Blanco cu un concepto completamente nobo y 
cu diseño moderno. 


Den e ultimo añanan SETAR a revamp tur su 
Teleshopnan cu un diseño moderno y un expe- 
riencia innovativo y mas digital. SETAR ta 
conta awo cu cuater Teleshop rond nos isla y 
nos Kiosco na Airport. 


Pa loke ta su edificio na Seroe Blanco, SETAR 
a bin cu un concepto nobo cu enfoke riba nos 
clientenan cu negoshinan chikito y mediano, 
unda cu clientenan por bin pa haya contesta 
riba nan preguntanan y conseho. 


Na e curason di innovacion, nos Conexion 
Center no ta solamente un espacio di trabou 
– e ta un hub vibrante unda cu e sinergia di 
trahadonan dedica y clientenan inspira ta 
transforma ideanan den realidad. E Conexion 
Center tin varios espacionan unda cu por sinta 
hunto den un ambiente informal y moderno. 


Tambe nos tin nos departamento di IT akinan 
den un espacio completa renoba den e forma 
nobo di traha pa asisti nos clientenan. Ademas 
di esaki, clientenan por bin na nos Conexion 
Center pa e servicio di areglo di pago y pago di 
cuenta via nos Self-Service Kiosk. Pa tur otro 
servicio por bishita un di nos Teleshopnan. 


SETAR, como nos compania nacional di tele- 
comunicacion, ta sigui inverti den modernisa 
y innova su edificionan teniendo na cuenta 
trendnan rond mundo y cambionan den e 
mundo di haci negoshi y asina aki aporta na e 
desaroyo di nos pais. 


SETAR ta habri su Conexion Center cu un diseño nobo y moderno 

E 
siman aki Minister Maduro di Finan- 
sa y Cultura a ricibi sra. Mirta Caro- 
lyn Geerman - Stamper pa por felicit’e pa 
su 40 aniversario di trabou como emplea- 
do publico na Departamento di Impuesto 
DIMP. Den presencia di su famia y colega di 
DIMP, Minister Maduro a repasa e curiculo 
di trabou di Mirta pa e ultimo 4 decada. 


Mirta a cuminsa traha dia 16 di december 
1983 como telefonista y despues a keda 
avansa den su trabou como schrijver, como 
trahado administrativo den afdeling Klant 
en Object y prome cu Mirta a baha cu VUT 
1 di september 2023, e tabata traha den 
departamento di Front OfÏce. 


Mirta ta un trahado dedica cu a conoce 
tur e cambionan cu DIMP a pasa aden. Un 
empleado publico cu dentro di tur e cambi- 
onan a sa di desaroya su mes cu curso y 
a keda leal na e trabou na servicio y bien- 
estar di Aruba, un compromiso cu sigur 
mester keda elogia y reconoci,’ Minister 
Maduro a bisa. 


Minister Maduro ta felicita y gradici Mirta 
pa su bunita trayectoria como empleado 
publico cu a traha 40 aña na bienestar di 
nos Pais. 


Minister Maduro ta felicita sra. Mirta Carolyn Geerman - Stamper 


Cu a cumpli 40 aniversario di trabou na Departamento di Impuesto 

F 
undacion Chico Harms conhuntamente cu Centro di Bario 
Brazil ta organisa un tremendo show di Dande e aña aki 
atrobe. E evento aki ta tuma luga dia 27 di december 2023 
cuminsando pa 5:45pm cu un ceremonia di homenahe na 
baluartenan di e bario di Brazil. 


E aña aki e show di Dande tin un concepto diferente y unico. 
Nos tin 18 grupo di Dande confirma y durante e show lo 
tin un obra presenta pa Shipreke y Fundacion Procultura 
Arubano, caminda nan lo demostra con aña nobo tawata 
wordo celebra antes na Aruba, acompaña pa Vicente Ras y 
su grupo Sodo y Cuero. 


Durante e evento aki bo tin chens pa saboria diferente plato 
crioyo manera; cabrito stoba, carni stoba, pisca tempera, 
diferente sopi y hopi mas. 


Bin cu famia completo dia 27 di december awor pa yuda 


engrandece nos cultura. Entrada ta solamente 2,= florin. 


E evento aki ta posibel danki na nos boluntarionan, nos 
sponsornan; Ban Serio, Setar, Unoca, DCA y tur media cu ta 
kere den nos. 


5:45pm - Homenahe na Baluartenan di Brazil. 


6:00pm - Show di Dande ta start. 


Gruponan segun secuencia: 
1. Muchanan di scol bou guia di Meneer Jani Stamper 
2. Ivy y su Grupo 
3. Betty y su Grupo di Tambu 
4. Tipico Tradicion Musical 
5. Grupo Cariño 
6. Sabor Crioyo 
7. Flor di Pasco Aginaldo 


8:00pm - Presentacion di Dande di Antaño presenta door 
di Shi Preke hunto cu Fundacion Procultura Arubano 
acompaña pa señor Vicente Ras y Sodo & Cuero. 


8:20pm - Show di Dande ta continua. 


Gruponan segun secuencia: 
8. Grupo nos Folklore 
9. Tipico Shelo y Tera 
10. Tipico Pegasaya 
11. Tipico Facundo 


12. Tipico Luis Maduro 
13. Tipico un Brindis 
14. Chupi y su Grupo 


10:15pm - Homenahe na Roland Ras y Mario Kelly Jr. 


15. Tipico Sonido di Antaño 
16. Alma Folklorico 
17. Tipico Stimami 


Fundacion Chico Harms y CBB ta presenta: 


Show di Dande 2023 


Programa di Anochi di Show di Dande 

R 
ecientemente Wings of Hope di Aruba Airport Au- 
thority N.V. (AAA) a organisa un “Health and Well- 
being Drive-Thru Check” riba dia 12 y 13 di december 
2023 pa henter e comunidad di aeropuerto. 
Cada aña, AAA Wings of Hope ta enfoca riba ehecuta 
cierto proyectonan socialmente responsabel cu tin un 
impacto positivo pa nos comunidad local. Tur proyecto 
ta basa riba un of mas di e United Nation’s Sustainable 
Development Goals (SDGs) y e aña aki e proyecto a 
enfoca riba e SDG manera Elimina Hamber (SDG 2), 
Educacion di Calidad (SDG 4), Reduci Desigualdad (SDG 
10), Salud y Bienestar (SDG 3), Accion Climatico (SDG 
13), Bida bou awa (SDG 14), Bida riba Tera (SDG 15) y 
Sociedad (SDG17). 
E “Airport Community Health and Wellbeing Drive-Thru 
Check” tabata un evento di dos dia cu a tuma luga na 
aeropuerto mes, caminda tur stakeholder, third parties 
y proveedo tabata invita pa pasa den e sala VIP di 
Aeropuerto di Aruba pa completa nan chekeo medico. 
Mas di 350 miembro di e comunidad di aeropuerto a 
atende e evento aki. E chekeo estilo drive-thru a inclui 
controla presion di sanger, peso, glucose den sanger 
y calculacion di body mass index (BMI). Despues di a 
termina cu e chekeo medico, tur participante a ricibi un 
snack saludabel y un co’i bebe. Ademas e comunidad di 
aeropuerto tabatin e oportunidad di participa den un di e 
cuater lesnan di combinacion di yoga y pilates di un ora 
duna pa instructor di yoga Dagmara Ava, p’asina curasha 
relahacion y concentracion. 
Delinea cu e obhetivonan di salud y bienestar di AAA, 
e evento di Health and Wellbeing Drive-Thru Check 
organisa pa Wings of Hope di AAA, tabatin como meta pa 
curasha nos comunidad di aeropuerto pa tene cuenta cu 
nan bienestar fisico tumando medida preventivo y den 
nan estilo di bida pa garantisa un bida saludabel y evita 
malesa y condicionnan como tambe pa biba di un manera 
cu ta pone nan salud mental y fisico riba un balans. 
Pa aña 2024, Wings of Hope ta spera di por sigui contribui 
cu e proyectonan cu ta crea un miho futuro pa e comu- 
nidad local. 


Wings of Hope di Aruba Airport Authority N.V. 


Enfocando riba e salud y bienestar 
di e comunidad di aeropuerto 

M 
inister di Naturalesa ta orguyoso di anuncia un ampliacion 
den su proyecto di agroforesteria sintropico, conoci como 
“Syntropic Agroforestry”. E proyecto lo involucra 12 scolnan ba- 
sico, promoviendo agricultura sostenibel y siguridad alimenticio 
bou di muchanan. Alabes, ta inclui Instituto Pedagogico Arubano 
(IPA) como un scol adicional pa guia docentenan riba e impor- 
tancia di incucla e balor di agricultura den e siguiente generacion 
pa medio di e tecnicanan nobo di agroforesteria. E 13 scolnan a 
wordo selecta a base di nan motivacion pa participa, tereno dis- 
ponibel cu acceso na awa y coriente, y compromiso di nan mes 
pa contribui na e proyecto. E proyecto ta cuminsa 2024 y ta in- 
clui varios tayer y e plantamento di e matanan riba un diasabra 
di 7’or di mainta te cu 1’or di merdia. Den esaki lo invita mayor- 
nan y ciudadano den comunidad pa duna un man y aporta na e 
proyecto bunita aki como boluntario. 


Ministerio di Naturalesa ta colaborando cu Santa Rosa y Living 
Soil unda muchanan lo tin e oportunidad di siña tocante agrofor- 
esteria y e mehoracion di calidad di tera y con por contribui na 
siguridad di alimentacion. Den esaki lo tin tayer pa esnan cu lo 
mantene e cunucu di alimentacion na e scolnan, pa nan por siña 
mas tocante e principionan di e tecnica, guia e scolnan den e 


proceso di plantacion di mata riba nan tereno, brindando nan cu 
material necesario. Pa complementa esaki, IPA lo wordo envolvi 
pa instrui nan docentenan den e tecnicanan di agroforesteria, 
introduciendo e enseñansa di sostenibilidad den nan curiculo. 


“Nos ta masha entusiasma pa trece 12 scolnan basico y IPA den 
e proyecto aki cu lo tin un impacto positivo tanto pa e hobennan 
como pa nos comunidad en general,” segun Minister Ursell 
Arends. “Pa nos, esaki ta un oportunidad pa cultiva no solamente 
tera, pero tambe conocemento y aprecio pa nos naturalesa.” 
E proyecto ta un esfuerso colaborativo cu ta conta cu participacion 
activo di docentenan, studiantenan, y boluntarionan. Ministerio di 
Naturalesa ta kere firmemente cu e colaboracion aki por logra un 
cambio impactante pa fomenta agricultura sostenibel na Aruba. 
E proyecto ta planifica pa cuminsa su ehecucion na 2024. 


Ministerio di Naturalesa ta Lansa 
Proyecto di Agricultura cu 13 Scol 

Receta 
TIEMPO PREVIO:15 minutos 
HORA DE COCINAR:15 minutos 
TIEMPO TOTAL:30 minutos 
4SERVICIO 


Ingredientes: 
1 taza de camarones, pelados y desvenados 
1/3 taza de grano de maíz 
1/3 taza de cebolla, picada 
1/3 taza de zanahorias, cortadas en cubitos 
2 cucharadas. Aceite de cocina 
3 Huevo 
2 tazas de arroz, cocido 
1/3 taza de guisantes 
1 cucharada. Salsa de soja 
1 cucharada. salsa de ostras 
1 cucharadita Pimienta negra 
1/4 taza de cebolla verde, picada 
1/2 Limón, jugo 


Direcciones: 


1 - Retire los granos de maíz de la mazorca. 
  


2 - Picar la cebolla y la zanahoria. 


  


3 - En una sartén, agregue aceite de cocina, gírelo rápidam- 
ente en pequeños círculos alrededor de la sartén y vierta la 
mezcla de huevo para hacer huevos revueltos. 
  


4 - En la misma sartén con los huevos revueltos, agrega los 
siguientes ingredientes: cebolla picada, zanahoria picada, 
camarones, arroz cocido, granos de elote, guisantes, salsa 
de soya, salsa de ostras, una pizca de pimienta negra, un 
poco de jugo de limón y cebolla verde picada. . Sofríe hasta 
que esté completamente mezclado. 
  


5 - ¡Disfrutar! 


Arroz frito con camarones 


Camarones frescos y muchas verduras salteadas con una salsa sabrosa, este arroz frito con camarones puede ser una deliciosa 
comida de 30 minutos para el almuerzo o la cena. 

TA sumamente necesario pa publica e berdad pa ningun 
hende no bisa mañan cu Dios kier, nan no tabata sa: 


Ora un hende ta bon na altura, cu ta malo e ta haci, e ta 
100% bon na su conocemento, e sa e daño cu e ta haci 
na su prohimo, of na famia, of na comunidad, y e no kier 
stop, boluntariamente e ta persisti den maldad y mentira, 
un persona asina ta bira enemigo di Dios. 


Ora hende ta materialista, y stima placa mas cu Dios, 
hende ta stima idolatria, bruheria, santeria, inmoralidad y 
perversidad nan ta bira enemigo di Dios. 


Segun Galationan 5:19-21 un hende cu ta participa den e 
obranan di carni no por hereda e reino di Dios. 


Un hende cu ta comete adulterio na su sano huicio, cu ta 
pone su famia den tur clase di peligro ta bira un enemigo 
di Dios. 


Un hende cu ta murmura constantemente y cu ta mal 
gradici, kende ta lubida for di unda Dios a saca e, y ta 
papia malo y no ta haci Boluntad di Dios, e persona ey ta 
bira un enemigo di Dios. 


Tur esnan cu nenga Cristo Hesus como Señor y Salbador 
lo no hereda bida eterna, pasobra nan mes a scoge pa bira 
enemigo di Dios. 


Juan 3:36 Ta recorda nos tur bisando: Esun cu kere den e 
Yiu tin bida eterno, ma esun cu no obedece e Yiu lo no mira 
bida, ma e furia di Dios ta keda riba dje. 


Tur esnan cu ta haci bofon di Dios, di Su Palabra y di Su 
mandamentonan, tratando di haci cambio den e natura- 
lesa den cual nan a wordo crea, ta haci nan mes enemigo 
di Dios. 


Tur esnan cu ta apoya maldad y inmoralidad, sea pa placa, 
fama, politica, amistad cu scuridad etc., ta haci nan mes 
enemigo di Dios, pasobra nan sa bon cu ta malo nan ta 
haci. 


Esnan cu ta sconde cosnan horta, sconde arma, bende 
arma, huur arma, y pa nan motibo crimen ta aumenta, 
hende ta wordo menasa, esnan cu ta bende of apoya uzo 
droga, y cu tin e conocemento cu ta yiu di hende nan ta 


destrui, ta haci nan mes enemigo di Dios. 


Ningun hende por sirbi dos shon, sea e ta stima un y odia 
otro, of e ta leal na un y desprecia e otro. 
E wega di ta mita cu Dios y mita den idolatria, of mita cu 
Dios y mita den mundo, no por sigui, tur hende sa cu bo 
mester scoge, sea pa Dios of pa scuridad, pero bo no por 
cana den dos caminda. 


Den Romanonan Capitulo 1: 18-32 Dios ta splica bon cla, 
kico lo pasa cu esnan cu ta nenga di reconoce Dios su 
autoridad y su poder, hende nan cu kier biba manera nan 
kier y no tin temor di Dios. 


Nos ta bibando den un tempo caminda hende a bira sinber- 
guensa, y nan no kier bandona pica, ni tampoco arepenti, 
nan ta haci tur forma pa sigui biba den inmoralidad y den 
maldad, cerando nan horea pa e berdad, nan ta prefera 
kere den fabula. 


P’esey nos ta mira nos hobennan ta demostra cierto mal 
conducta, cu ta trece dolor pa hende cu ta biba den nan 
sano huicio. Pero e hobennan no por demostra nada bon, 
si nan mayornan no ta para den e berdad. Pasobra sin 
e berdad di Señor ta dificil pa lanta un hoben den bon 
caminda. 


Laga nos para un rato keto, pasobra enemigonan di Dios 
lo no drenta cielo, si nan no arepenti. No busca enemistad 
cu Dios. 


Fortaleza pa Famia 


Sinceramente, Pastor Marcel Balootje 


Ningun hende mester busca enemistad cu Dios 

ALGO mas cu seis luna despues cu Bòi Antoin tabatin un 
entrevista cu sr. Frans Croes pa ‘Herencia’, Frans Croes a 
fayece na Aruba. E tabatin 105 aña di edad. Te na momento 
di e entrevista dia 30 di mei ultimo, Frans tabata bon na 
mente. Cu 100 aña ainda e tabata core auto. Cu asistencia 
di Robby Solognier y Alex Koolman di Biblioteca Nacional 
Aruba (BNA) e entrevista aki y hopi otro por a tuma luga. 


Frans Antonio Croes a nace dia 10 di mei 1918 den e bario 
Parkietenbos na Aruba, pero cu un relacion fuerte cu Santa 
Cruz. “Mi a nace y lanta den tempo cu no tabatin coriente 
ni tuberia di awa. Ta na pos nos mester a bay saca awa di 
bebe. Cu burico y alefa nos tabata coy awa na un pos banda 
di misa di Santa Cruz. Mi mama a muri laga mi cu seis aña. 
Cu shete aña mi a bay Skèrpènè na Corsou.” 
Mas aleu Frans Croes a papia tocante bida di cunucu. El 
a lanta den cunucu y por a papia tocante plantamento di 
maishi, bonchi, pampuna, patia, criamento di cabrito y carne. 


Skèrpène 
Frans a papia den ‘Herensia’ tocante con na Skèrpène como 
mucha di 7 pa 10 aña nan mester a traha duro cu piki y 
scop. “Mi a hera muri un biaha. Nos tabata trahando un dia y 
pik a resulta den mi cabes. Mi a bay saca tera cu shovel y no 
a ripara cu un otro mucha tabata bay tira pik pa sigui coba. 
Te ainda e cicatriz ta na mi cabes.” 
Na Skèrpènè Frans a haya les pa bira sneiro. Tambe el a siña 
toca trompet cerca fraternan di Tilburg cu tabata maneha 
Skèrpènè. “Tur diadomingo atardi nos tabata bay cu truck 
Punda pa tene concierto dilanti Hotel Americano. Hopi hende 
tabata bin mira nos toca.” 


Trabou 
Despues cu el a regresa Aruba for di Corsou Frans a traha 
prome den gobierno na Oficina di Poblacion (Censo). 
Seguidamente el a traha na LAGO, pero despues di su 18 
aña el a regresa den servicio di gobierno di Aruba. 


Maybeline Arends-Croes, yiu di Frans, a trece dilanti cu su 
tata a core auto te dia cu e tabatin 100 aña ainda. E tabata 
sali bay misa tur diadomingo cu su auto. Consciente cu nan 
lo no a bay prolonga su rijbewijs mas cu e edad ey el a stop 
di su mes di core auto. Tambe sra. Maybeline a splica cu 
na momento cu e tabatin 98 aña, ainda su tata a traha un 
subida di cement na cas pa su esposa por a move cu su 
rolstoel. 


Gradicido 
Maybeline: “Nos ta gradicido na Dios cu El a regala nos, 
nos tata pa 105 aña. Un tata amoroso, respetuoso y hopi 
ehemplar.” 


E entrevista aki cu Frans Croes, y hopi mas Rubiano, a bira 
realidad basa riba un acuerdo di cooperacion cu Fundashon 
Históriko Kultural Boneriano (FuHiKuBo) tin cu biblioteca 
di Aruba. E grabacion y otronan haci na Aruba ta bay riba 
e coleccion digital di BNA riba Internet, accesibel pa tur 
hende. E acuerdo ta encera cu BNA ta pone su personal di 
departamento di Media disponibel na FuHiKuBo pa graba 
‘Herensia’ na Aruba. 


Frans Croes a fayece cu 105 aña 


Diahuebs, 14 December 2023 
AWEMainta 
OBITUARIO 
27 


Mi no a muri. Ta pesey mi no a bisa ayo. Mi a djies habri mi 
halanan, y bula bai keiro. Boso a keda atras. No laga tristesa 
domina boso. Keda uni un cu otro pa mi alma, 
Esey lo ta un alegria. Recorda mi cu hopi amor. 


Cu dolor na nos curason pero conforme cu boluntad di Dios 
nos ta anuncia fayecimento di nos Mama, Wela, Tanta, 
Bisawela y Tatarawela: 


Francisca 
Paesch 
Cariñosamente yama: 
“Mamato” 
*02-04-1923 - †10-12-2023 


Acto di entiero lo wordo anuncia despues. 
Nos ta lamenta cu nos no lo por ricibi bishita di condolencia 
na cas. Staff y personal di Ad Patres Funeral Home & 
Crematorium ta extende nos mas profundo condolencia na 
famia di e fayecida. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza 


Nos ta anuncia fayecimento di: 


Silvia Kelly-Croes 
*28-08-1937 †08-12-2023 
Mihor conoci como:” Titi” 


Na nomber di su: 
Casa: Michael Kelly 


Mayornan: †Denco Croes 
†Johanita Croes-Croes 


Rumannan:†Osbaldo Croes y famia 
Fabio Croes y famia 
Silvio “Chibo” Croes y famia 


Suegro(a): †Pieter Johannes Kelly 
†Anna Maria Kelly-Croes 


Sobrinonan cu e ta stima manera yiu: 
Rosy y Sharline 


Swa y cuñanan: 
†Tony Hernandes y Diana Hernandes-Ras 
Keta Adonis-Hernandes y †Dudu Adonis 
Annie Kelly 
Irma Kock-Kelly y †Roman Kock 
Elsa Dania-Kelly y †Mario Dania 
Lucia Maduro-Kelly y Elio Maduro 
Rufo Kelly 


Mihor amiganan: 
Helen van Romondt, Clea Croes y Lucila Croes 


Demas sobrino(a)nan, primo(a)nan, amigo(a) 
nan, ayudante y amigonan di cas di cuido 
Jaburibari, en especial Patricia, Clavia, Mirna, 
Kencha y demas conocirnan. 


Demas famia: Croes, Kelly, Hernandes, Adonis, 
Kock, Dania, Maduro y Boekhoudt 


Despensa nos si den nos tristesa nos por a lubida 
algun famia of conocir di nos defunto stima. 


Ta invita pa e acto di entiero cu lo tuma lugar 
diahuebs 14 di December 2023 na Kerki Protestant 
na Piedra plat di 2or pa 4or di atardi y despues lo 
Sali bai pa santana Protestant na Piedra plat. 


Despues di entiero nos no ta ricibi bishita di 
condolencia na cas. 


The Lord is my shepherd, I lack nothing. He makes 
me lie down in green pastures, he leads me beside 
quiet waters, He refreshes my soul. He guides me 
along the right path for his name’s sake. - Psalm 23 


With deep sorrow, the wife Nora Pitman-Defoe 
announces the passing of her husband. 
Gilles Pitman 
*04-08-1921 - †02-12-2023 


The cremation service will be held at the Aurora 
Funeral Home on Friday, December 8, 2023, 
from 9:00 to 11:00 am 


“Senjor ta mi wardador, Mi no tin falta di nada; 
Den cunucu di yerbe berde, E ta ponemi sosega. 
E ta hibami na awa trankil, Pa mi bolbe hanja forsa.” 
Salmo 23:1,2 3. 


Cu dolor na nos curason pero conforme cu boluntad di Dios 
nos ta anuncia fayecimento di nos Casa, Mama, Ruman, 
Wela, Bisawela y Tanta stima: 


Maria Antonia 
Kock-Quant 
Cariñosamente yama: 
“Mamachi” 
*20-08-1944 - †11-12-2023 


Acto di entiero lo wordo anuncia despues. 
Nos ta lamenta cu nos no ta ricibi bishita di condolencia 
na cas. Staff y personal di Ad Patres Funeral Home & 
Crematorium ta extende nos mas profundo condolencia na 
famia di e fayecida. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Gloria Martinez Duran 
“Mama Gloria” 
*06-01-1970 - †11-12-2023 


Acto di entiero lo wordo anuncia despues. 


“Señor ta mi wardador, mi’n tin falta di nada. Den 
cunucu di yerba berde e ta ponemi sosega. E ta hibami 
na awa trankil pa mi bolbe haña forsa”. 
Salmo: 23 


Cu inmenso tristeza y dolor na nos curazon, 
pero conforme cu boluntad di Dios nos ta 
anuncia fayecimento di nos casa, mama, wela y 
amiga stima: 


Sra. Marie Cathrine 
Bolaño Pelaez - Theophile 
Cariñosamente jama Cathy 
*13-11-1956 - †07-12-2023 


Na nomber di su: 
Mayornan: 
† Vera 
† Oscar Theophile Charles 


Querido esposo y compañero di bida: 
Gabriel Bolaño Pelaez 


Yiunan cu e ta adora: 
Vanessa y Germain Martis-Tromp 
Danilo y Hemelinda Theophile 
Maikel Trapenberg y Guivanna Monart 


Manera un yiu stima: 
Eddy Rijke 


Nietonan cu e la stima cu henter su curason: 
Gervan y Valerie 
Mildeny y Zillienne 
Emianne, Dyon, Shourilaine, Dashawn, Guivan y Ekon 


Rumannan: 
Julita Theophile 
Valerie & Jan van de Kaa 
Josefa Haaze 
Annie & Mayoon Theophile Tromp 
Ann & Tony Lopez Theophile 
Valde Theophile 
Linzan & Mike Dalrymple Scher 


Subrina y Subrinonan stima: 
Helmfried, Heinz, Jan, Randolf, † Saul, Victor, Samuel, 
Tamara, Marjolijn, Solange, Anthony, Jason, Jackson, 
Jefferson, Michelle, Danny, Jacobus, Ben 


Tata di su yiunan: 
† Darius Tromp 
Maiky Trapenberg 


Mihor Amiga y amigonan: 
Reina Toppenberg, Sita Flanegin, Loraine y Laverne 
Gumbs, Marjeta y Etna Petrochi, Libis Gurbelo, Ruby 
Dirksz, Ruthlin y Rosalinda Winklaar, Maikel Maduro, 
Milena Inocencia, Denis, Lisette y Karlissa Jacobs, Ray 
Hernandis, Benjamin Buddy, Lymara y Hesdy Boldewijn, 
Oscar, Amparo, Camilo, Martha y demas amigonan 


Ex-coleganan di OPC di: Costa Linda, Playa Linda, La 
Cabana, Aruba Resort, Aruba Divi Phoenix Locutornan 
stima: Patrick Paskel y Nelson ‘Speed’ Andrade 
Bisiñanan stima, bon amiganan, famianan y conocirnan 
na Aruba, Curaçao, Colombia, Hulanda y Aruba 


Demas famianan: Bolaño Pelaez, Theophile, Tromp, 
Martis, Trapenberg, Inocencia, van de Kaa, Haaze, Ras, 
Lopez, Toppenberg, Flanegin, Gumbs, Petrochi, Monart, 
Winklaar, Boldewijn, Vrutal, Dalrymple, Scher Hernandis, 
Budy 


Acto di condolencia lo tuma lugar na Aurora Funeral 
Home, diahuebs 14 december 2023 for di 7or te cu 9or 
di anochi 


Ta invita pa asisti na e acto di entiero cu lo tuma lugar 
diabierna 15 di december 2023. 


Nos defunto stima lo reposa for di 11or pa 1or na cas 
Catiri 12-N y di 2or pa 4or den Misa Fatima na Dakota. 


Despues lo sali pa Sanata di Sabana Basora. 
Nos ta pidi disculpa si nos por a lubida un of otro famia 
den nos tristesa. 
Nos ta lamenta cu depsues di entiero nos no por ricibi 
bishita di condolencia na cas. Cu nos Cathy stima 
drumi dushi den brasa di Señor. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña 
forsa”. - Salmo: 23 


Nos ta anuncia fayecimento di: 
Herman Jozef Everon 
*07-04-1954 - †10-12-2023 


Acto di entiero lo wordo anuncia despues. 

When tomorrow starts without me, don’t think 
we’re far apart. For every time you think of me, I’m 
right here in your heart. 


It is with our deepest sorrow that we announce 
the passing of our beloved husband, father, 
grandfather, brother, and uncle. 


Romeo Cordell 
Peterson 
“Romy” 
“Pete”, Former Director M.L. King School 


Sunrise January 1, 1943 – Sunset November 30, 2023 


Left to mourn are: 
His loving wife: 
Marlene Peterson 


His children: 
Ryan & Juliet 
Roger & Nina 


His grandchildren: 
Roan & Romeo 


His siblings: 
Mary Peterson†, Monica Peterson†, Leonard Peterson, 
Roland Peterson†, 
Rona Peterson & Molly Peterson. 


His in-laws: 
Lesley & Mayra (CUR), Terrance† & Vivian (CUR), 
Janice† & Hans (NL), 
Margie & Eugene (NL), Cheryl & Hermo (NL), Jo Anne† 
& Jo† (NL). 


His nieces, nephews, cousins & families: Peterson, 
Lejuez, Polak, Bislip, Fernandes Pedra, Every, Harper, 
Wever, Carvalhal, Leone & his colleagues from the M. 
L. King School. 


We apologize if during our moment of grief, we may 
have forgotten to mention any family members. 


Our heartfelt thanks go to Dr. H. Lanting, Zorgmanager 
Miriam Kock and all the caregivers at Huize Maris 
Stella, Section Aloe. 


In memory of Romeo there will be a donation box at 
the funeral for donations to Huize Maris Stella, Section 
Aloe. 


The funeral will take place on Friday, December 15th, 
2023, from 1:00 p.m. until 4:00 p.m. at Aurora Funeral 
Home. Followed by the interment at the Cemetery at 
Sabana Basora. 


We apologize for we will not be receiving 
condolences at home after the funeral. 


Salmo 27: Senjor ta mi Luz y Salbacion 


Tristo pero hopi agradecido pa su bida, nos ta 
informa cu a bay sosega den paz di Senjor nos 
tata, welo, suegro, ruman, omo y amigo. 


Pascual 
Andreas Quandus 
“Col” 
* 17 mei 1937 - † 8 december 2023 


Na nomber di su: 
Yuinan: 
Errol y Augustina (Ibia) Quandus 
Elvia Quandus y George Forbes 


Nietonan: 
Joanne Quandus 
Jeandré Quandus 


Mama di su yuinan: 
† Bernardina (Ina) Kelly 


Rumannan: 
† Celestino y † Ana Quandus y famia 
† Francisco Quandus y famia 
† Teresita Quandus y famia 
Editha Quandus y yuinan 
† Alejandrina Quandus y famia 
Juliana (Nanita) y † Dominico Tromp y famia 
Thomas y Ina Quandus y famia 
Paulita Quandus y famia 
† Emilia Quandus y famia 
Jerry Nevilla Chai y famia 


Consuegronan: 
† Franciscus y † Thomasa Quandus Tromp 


Tanta Grandi: 
Imelda Maduro y famia 


Sobrino y sobrinanan y nan respectivo famia 
Tur su ihanan y nan respectivo famia 
Primo y primanan y nan respectivo famia 
Tur su bon amigonan, bisinjanan di Tanki Flip y 
conocirnan 


Famianan: 
Quandus, Forbes, Kelly, Lopez, Lewis, Albertsz, 
Maduro, Ridderstap, Dubero, Geerman, 
Webb, 
Chai, Kalis (USA), Pietersz, Martha, Carasquerro, 
Cathalina, Coffie,Orman, Bremo 


Na Corsow famianan: 
Tromp y Wu 


Oportunidad pa condolencia: 
Royal Funeral Home, diahuebs 14 di december 
2023 di 7:00 pm pa 9:00 pm. 


Invitacion pa e acto di entiero cu lo tuma lugar 
diabierna 15 december 2023 na misa Sta Anna 
di 2:00 pm pa 4:00 pm y despues di respons lo 
sali pa Santana Catolico na Noord 


Na lugar di flor of krans un donacion pa “ 
Hospice Atardi” lo ta altamente aprecia. 
Lo tin un box disponibel pa e bonita gesto aki 
Nos disculpa si nos por a lubida algun hende 
den nos tristeza 
Danki pa compaña nos 


Laga tur locual cu ta sperami, ta bunita. 
Laga tur locual cu mi ta encontra na 
caminda ta bunita 
Laga tur locual cu ta rondonami ta bunita. 
Laga tur locual cu mi ta laga atras keda bunita 
y laga esakinan termina den tur bunitesa 


A fayece inesperadamente nos Casa, tata, ruman y 
omo stima: 


Yam 
Bahadur 
Kami 
Mihor conoci como: 
“Babu” 
*21-02-1975 - †05-12-2023 


Na nomber di su: 
Mayornan: 
Pabi Bahadur Kami 
†Hum Bahadur Kami 


Casa: Ishma Kami-Werleman 


Yiunan: 
Amit Kami 
Ansita Kami 


Suegra y Suegro: 
Danilla y casa Juan Rincones 
Segundo Werleman 


Cuña: Merely y Eldreck Tromp 
Swa: Angelo Werleman 


Rumannan: 
Kamla Bahadur Kami na Nepal 
Didi Bahadur Kami na Nepal 
Mithu Bahadur Kami na Nepal 
Putali Bahadur Kami na Nepal 
Batti Bahadur Kami na Nepal 
Sagar Bahadur Kami na Nepal 


Tanta nan, Swa y Cuña nan, Primo y Prima nan y 
demas amigo(a) na Nepal. 


Staff y personal di Keke Department Store: Raja 
y Rosny 
Coleganan y amigo nan di trabou. 


Amigonan di Centro di Aliansa Nobo: 
Alexsander Mejia 
Valentino 


Amigo y amiga nan: Gopal y Kusum, Rg Alchi, 
Krishna Bond, Sunil Chandra, Chandram, Anup 
Mukesh, Thapa Sibu, Gujrat Rajesh S. 


Demas famia: Kami, Werleman, Rincones, Dirks, 
Geerman, Ras, Harms, Alvarez, de Leon, Dijkhof, 
Thiel, Zagaray, Maduro, Stamper, Orman, Giron, 
Tromp, Jansen, van der Biezen, Gianchandni, 
Bhodwani, Bachandali, SanTwani y Cumar. 
Ta invita demas famia, amiga y amigonan y 
conocirnan pa asisti na e acto di entiero cual lo tuma 
lugar Diasabra 16 di December 2023, for di 9’or pa 
11’or di mainta na Ad Patres Funeral Home. Acto di 
cremacion lo tuma lugar den seno familiar. 


Nos disculpa si den nos tristesa por a lubida un 
of otro familiar.Na lugar di flor, nos lo tin un box 
disponibel pa un bon causa. Nos ta lamenta cu nos no 
lo por ricibi bishita di condolencia na cas despues di 
ceremonia. 


Staff y personal di Ad Patres Funeral Home 
& Crematorium ta extende nos mas profundo 
condolencia na famia di e fayecido. 


Diahuebs, 14 December 2023 
AWEMainta 
OBITUARIO 
29 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Arizona Severin 
*22-05-1975 - †08-12-2023 


Na nomber di su: 
Yiunan: Alina Severin 


Tata: Andre Severin 
Mama: Creane Brice 


Rumannan: Billy, Alice, Benita Severin 


Sobrino(a)nan: Andre, Lutér, Jallal, Billal 


Sobre sobrinonan: Tasha, Bianca, Bushrah 


Omonan: Lesoir, Blanc, Jean Mari 


Tantanan: Mercia, Lourde, Sylvia 


Swa y cuñanan: Basel y Sylvester 


Primo y primanan, amigo y amiganan: 
Guito, Minouche, Lifeta, Elsy, Jean Ricot, Dedette, 
Liline, Lovely, Ecira, Jean Etiene, Joane 


Demas famia: Brice, Merveille, Pallant, Vernuis 


Despensa nos si den nos tristeza nos por a lubida 
un of otro persona 


Ta invita pa e acto di entiero cu lo tuma lugar 
diasabra 16 di december 2023 na Aurora Funeral 
Home di 9 am pa 11am, despues lo sali pa 
Santana catolico na Noord. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Dominico C. Bernabela 
*04-08-1957 - †12-12-2023 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Frans Antonio Croes 
*10-05-1918 - †11-12-2023 


Acto di entiero lo wordo anuncia despues. 


Señor ta mi wardador, mi’n tin falta di nada. Den cunucu 
di yerba berdee ta pone mi sosega. E ta hiba mi na awa 
trankil, pa mi bolbe haña forza” 
-Salmo:23 


Cu dolor na nos curason pero agradecido pa tur locual 
el a nifica pa nos, famia Guda-Croes tin e tristo deber di 
anuncia fayecimento di 
Mayrin Croes Guda 
Aruba, Juli 6, 1961 – Rotterdam, December 8 , 2023 


Na nomber di su 
Esposo: Ralph Guda 
Yiunan: Ayoni & Wesley 
Kaylen & Keigo 
Rumannan: Robertico & Suzette Croes-Beaujon 
Rogelio & Rofina Croes-Flemming 
Rudy & Odalys Croes-Dominguez 
Vicentico Croes 
Humphrey & Marisol Croes-Marchena 


Swa y cuñanan: Margo Guda & Alvin Nicatia, Robby & 
Simona Guda-Ramirez, Helen Guda, Joyce & Mathias Bartels- 
Daal Guda 


Subrino, subrina, nan yiunan y famia: Deaxo, Kyle, Roggeli, 
Giannio, Urvin & Mary-Ann, Rudy Alin & Daisy, Ghislaine, 
Giorgio & Amanda, Melanie, Gabriella & Koen, Kalina, 
Isabella, Charlie, Carmen, Nicole, Conrad, Sudi, Stefan, 
Christiaan 


Manera subrino/a: Ashley, Devon, Keanan, Maraisa, 
Haischel, Edann, Jayen, Daniela, Jake, Michel, Marilyn, 
Thaliza, Thiani, Esmarina 


Omo y tantanan: Tai Fung Lee, Tai Hein Bernardo & Anna 
Lee-Werleman, Yvonne & Haime Dabian-Lee, Tai Kong 
Hypert & Salome Lee-Webb, Sra. Viuda Olga-Lee Hernandez, 
Tai Foo Ramon & Maria Lee-Croes, Sra. Vuida Rubia 
Werleman-de Palm 


Primo, prima, nan yiunan y famia: Lilian & Nelson Kelly, Orelio 
& Judith Lee, Zoraida & Martin Godoy, Yadiro Lee, Rosanna 
& Guiseppe Yarzagaray, Andy & Margriet Lee, Roderick & 
Yvonne Lee, Thayanne Lee, Sue-Ann & Carlos Ras, Fitzgerald 
& Yahaira Croes, Haimito y Jane Dabian, Sharuska & Emile 
den Dunnen, Shulaika Lee, John & Stella Flemming, Ricky 
& Gina Croes, Gershwin Lee, Tai Foo B. Lee, Atan Jr. & 
Marushka Lee, Emilio & Alva Geerman, Etleen Lee, Shailiny 
& Victor Tromp, Tai Foo C. Lee, Lucrecia Croes, Francisca 
Croes, Cornelia & Rosendo v/d Linde, Ignacio Croes, 
Elizabeth Bikker, Rolando y Elizabeth Croes, Yolanda Croes, 
Julieta Croes, Leoncita Croes, Editha Croes, Roberto Croes, 
Gabriel y Greta Tromp, Estanislau Ramon y Marianita Bislik, 
Seferino Rosario & Florentina Bislik, Bernadina & John Gilhuys, 
Amablo & dr. June Geerman, Shirley Geerman, Jacqueline 
Geerman, Elaine Geerman & Roy Quandus, Kenneth & 
Glenda Geerman, Judella & Giovanni Dijkhoff, Patricia de 
Palm 


Bon amigonan: Analida Gomez Nuñez, Jane y Haimito 
Dabian-Laclé, Sharon & Rudolf Arends-Bareño, Tita Iglesias, 
Francy Helmeyer, Jane & David Smith, Marianne & Gerry 
Moes, Emile & Suzanne de Cuba, Mike & Tania Franco, 
Karin & Freddy ten Holt, Juni Gabriela, Louis Bezems, Ronella 
Croes, Leticia van Seumeren 


Coleganan: Cas Bon Group & Subsidiarios, Malmok Property 
Development & Gold Coast Aruba, Aruba Coastline 
Development & O Condominium, Platinum Properties 


Demas famia Croes, Guda, Lee, Geerman, Lopez, Bislik, 
Beaujon, Flemming, Dominguez, Marchena, Werleman, 
Dabian, Webb, Hernandez 
Team y voluntarionan di Caribbean Stemcell Donors 
Nos disculpa si den nos momento di tristesa nos por a lubida 
algun ser keri 


Acto di despedida: Diasabra, 16 December, 2023 na Misa 
Pro-Cathedral San Francisco di Asis 
Condolencia: 11:00am - 2:00pm 
Despedida: 2:00pm – 2:30pm 
Respons: 2:30pm – 3:00pm 


Acto di cremacion lo sigui den seno familiar. 


Nos ta gradici y aprecia e convivencia, sosten y e apoyo 
ricibi, pero nos ta lamenta cu nos no lo ricibi bishita di 
condolencia na cas. 
Na lugar di flor, ta gradici di antemeno pa hasi un donacion 
pa Koningin Wilhemina Kankerfonds. Lo tin un box disponibel 
den misa. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso tristesa pero, conforme cu boluntad di 
Dios, nos ta anuncia fayecimento di nos ser stima: 


Wilfrido Serafino Gomes 
Mihor conoci como Frido of Papa 
*12 Oktober 1939 - †11 December 2023 


Na nomber di su: 
Esposa: 
Marlene “Frida” Gomes-Pourier 


Yiunan: 
Wilfred “Juni” Gomes 
Marvin Gomes y Frank van Heuven 
†Jurgen Gomes 


Manera Yiunan: 
Lativa Maduro y Diego Henriquez 
Francesca y Kelvin Silvania 


Manera Nietonan: 
Kalum, Jaxtyn y Thiago 


Ruman: 
Theresita ‘Chita’ Gomes-Velasquez 


Sobrina stima: 
Swinda Kock 


Iha: 
Louella Maduro 
Swa y Cuñanan, sobrino y sobrinanan 
Amigo di cas: Jossy Tromp y yiunan 


Demas famia: 
Gomes, Pourier, Van Heuven, Velasquez, Libiee, 
Alberto, Maduro, Van der Biezen, Henriquez, 
Silvania, Fingal, Quant, Boekhoudt, Figaroa, Vingal, 
Penso, Croes, Ras, Courtar, Kock, Nina Cruz, St. 
Jago,Janga, Barbara, Tromp, Sambo, Ras y demas 
famianan. 


Ta invita pa acto di despedida cual lo tuma lugar 
na Aurora Funeral Home diabierna 15 di december 
2023 di 9’or pa 11’or di mainta. 


Cremacion lo tuma lugar despues den seno 
familiar. 


Disculpa nos si den nos tristesa nos por a lubida 
algun famia of conocir. 


